**У П У Т С Т В О**

о садржини документације која се подноси уз пријаву по XXI Јавном позиву

за стипендирање младих истраживача у 2022. години

Кандидати су у обавези да попуне и потпишу посебну ПРИЈАВУ на конкурс, одн. образац који се налази на веб-сајту Министарства [www.mpn.gov.rs](http://www.mpn.gov.rs) и уз попуњену и својеручно потписану пријаву доставе сву документацију наведену у тачкама 1-13, како следи:

1. копија дипломе о учешћу и о индивидуално постигнутом резултату на међународној олимпијади знања тј. освојеним једним од прва три места на међународној олимпијади знања у 2021. години (светским, европским или балканским);
2. апстракт награђеног рада;
3. уверење средње школе о завршеном претходном разреду, потврду о просечној оцени у свим завршеним разредима средње школе и оценамa из матичних предмета из којих је кандидат освојио награду, оверену копију сведочанства за све завршене разреде са просечном оценом у завршеним разредима средње школе и оценама из матичних предмета из којих је кандидат освојио награду (оверена копија сведочанства);
4. потврда о упису и редовном похађању средње школе чији је оснивач Република Србија, односно потврда о упису на високошколску установу чији је оснивач Република Србија у школској 2021/2022. години (оригинал);
5. копија уговора о стипендији (Републичке фондације за развој научног и уметничког подмлатка, покрајине, Града Београда, општине итд.) ако је кандидат користи/о;
6. подаци о оствареним резултатима и наградама (награде и дипломе са такмичења у школи, на општинском и регионалном нивоу – I, II, III место у земљи и иностранству у III и IV години - копије);
7. потписана краћа биографија са навођењем ближег тематског подручја опредељења кандидата за научни рад и усавршавање;
8. препорука коју потписују наставник предмета из кога је кандидат освојио награду и директор средње школе у којој кандидат редовно похађа III и IV разред, са посебним освртом на истраживачке способности кандидата;
9. програм олимпијаде (или други документ) из кога се види карактер олимпијаде (светска, европска или балканска, са наведеним учесницима и државама из којих потичу);
10. уверење о држављанству не старије од шест месеци (оверена копија);
11. доказ о сталном месту пребивалишта на територији Републике Србије (копија важеће личне карте или пасоша са потврдом о пријави места пребивалишта – за кандидате који су малолетни);
12. потписана изјава да не користи друге стипендије или кредите, односно да ће у случају добијања стипендије Министарства престати са њиховим коришћењем.У случају да се из једне школе пријави више кандидата из наведених научних области (природно-математичке, техничко-технолошке, биотехничке, медицинске, друштвене и хуманистичке науке), потребно је да школа предложи само по једног кандидата по гранама из које кандидат освоји награду;
13. потписана сагласност којом се потврђује коришћење података о личности.

Стипендисти млади истраживачи који су остварили стипендију по претходним конкурсима, а којима је стипендија прекинута или су сами одустали од стипендије, немају права да поново конкуришу.

**Поступак по пријавама**

 Министарство разматра потпуне и благовремене пријаве и рангира кандидате према условима конкурса. У првом нивоу рангирања, предност имају кандидати који су на међународним олимпијадама знања исказали способност у бављењу научноистраживачким радом, као што је излагање рада или учешће на истраживачком пројекту и освојили једно од прва три места из научних области: природно-математичке, техничко-технолошке, биотехничке, медицинске, друштвене и хуманистичке науке.

Преостали кандидати се у другом нивоу рангирају према освојеном месту на олимпијади, почев од освојеног I места и у односу на карактер олимпијаде (светскe, европскe или балканскe).

На прелиминарну ранг листу кандидати имају право приговора у року од 8 дана од дана њеног објављивања на сајту Минстарства.

Уколико неко од кандидата одустаје, одлази на даље школовање у иностранство, заснива радни однос и сл. у обавези је да Министарство у писаној форми, без одлагања, обавести о свим променама које су настале у периоду од предаје документације по конкурсу, до доношења коначне ранг листе о одобравању стипендије.

Коначна листа кандидата којима су одобрене стипендије објављује се на сајту Министарства [**www.mpn.gov.rs**](http://www.mpn.gov.rs). Министарство позива на закључење уговора о стипендирању кандидате са Коначне ранг листе који испуњавају услове за добијање стипендије, тако што захтева доставу:

- броја рачуна преко кога ће се вршити уплата стипендије кандидату;

- потписану изјаву стипендисте младог истраживача и родитеља (за малолетно лице), да кандидат не користи друге стипендије или кредите, односно да је почев од месеца у коме даје изјаву престао са њиховим коришћењем.

**Уговор о стипендирању**

Са кандидатом који је стекао статус стипендисте младог истраживача, Министарство закључује уговор о стипендирању којим се утврђује период за који се одобрава исплата стипендије, и уређују међусобна права и обавезе (у даљем тексту: Основни уговор), а нарочито се:

- утврђује обавеза стипендисте младог истраживача да средњу школу заврши са одличним успехом, као и да упише основне академске студије и мастер академске студије на високошколској установи чији је оснивач Република Србија, те да их заврши у најкраћем предвиђеном року са укупном просечном оценом свих испита најмање 8,50 (осампедесет);

- утврђује обавеза стипендисте младог истраживача да у писаној форми извештава Министарство о свакој промени података и околности, који су од утицаја на добијање и коришћење стипендије и то у року од 10 дана од дана настанка промене (прекид школовања и студирања, промена факултета, одлазак на даље школовање у иностранство и сл.), укључујући и промене које су настале од момента предаје документације по конкурсу, до доношења одлуке о одобравању стипендије;

- утврђује услове за коришћење, прекид или обуставу коришћења стипендије (ако се дају нетачни подаци током конкурса и стипендирања, ако једна од уговорних страна не испуњава уговором преузете обавезе, у случају прекида школовања и студирања, одлазак на даље школовање у иностранство, запослења младог истраживача, по завршетку студија и др.);

- утврђује услове одобравања привременог престанка стипендирања, као и да по завршетку привременог престанка достави адекватну документацију након чега се стипендија поново активира и продужава за временски период за који је и била прекинута.

Основним уговором се регулишу услови стипендирања у првој години. Зависно од реализације права и обавеза стипендисте младог истраживача преузетих по потписаном уговору за претходну годину, као и резултата анализе годишњег извештаја о раду младог истраживача који подноси на крају године, а најкасније 31. децембра текуће буџетске године. Министарство доноси одлуку о настављању или прекиду стипендирања. У случају продужетка стипендирања Министарство позива младог истраживача да закључи уговор/анекс којим се уређују међусобна права и обавезе у наредној години стипендирања.

Висину износа за стипендију Министарство утврђује за текућу буџетску годину, а одобрена средства исплаћује у месечним износима, на начин утврђен уговором о стипендирању.

Младим истраживачима који остваре стипендију по овом Јавном позиву стипендија се исплаћује од априла 2022. године. Изузетно у случају више силе односно ванредних околности исплата стипендије вршиће се од маја месеца 2022. године

 **ПРИЈАВА на конкурс са доказима о испуњавању услова из конкурса,** доставља сеМинистарству просвете, науке и технолошког развоја препорученомпоштом или непосредно преко писарнице Управе за заједничке послове Републичких органа, Немањина бр. 22-26, Београд „*ПРИЈАВА НА КОНКУРС ЗА СТИПЕНДИЈУ - за ученике средњих школа – младе истраживаче”.*

 Образац **„*Пријава на конкурс”*** преузет са сајта Министарства [**www.mpn.gov.rs**](http://www.mpn.gov.rs) или непосредно у Министарству, попуњава се штампаним словима и својеручно потписује.

 Непотпуне и неблаговремене пријаве се неће разматрати.

Све додатне информације могу се добити преко телефона (011) 2642-654, сваког радног дана од 8,00 до 15,00 часова. Истовремено, све потребне информације од интереса за ток и резултате конкурса, као и касније у вези са ангажовањем и усавршавањем стипендиста младих истраживача, исплате стипендије итд. биће благовремено објављене на веб-сајту Министарства [**www.mpn.gov.rs**](http://www.mpn.gov.rs).

Број: 451-03-1535/2/2021-14

У Београду, 02.12.2021. године